**OBEC HOSŤOVÁ, HOSŤOVÁ 120, 951 02**

**Z Á P I S N I C A**

**Z RIADNEHO ZASADNUTIA OBECNÉHO ZASTUPITEĽSTVA**

**Dátum konania**: 17.09.2012

**Prítomní:** Podľa prezenčnej listiny

/ priložená k zápisnici/

**Program:** 1. Otvorenie zasadnutia

2. Určenie zapisovateľa a overovateľov zápisnice

3. Aktuálne informácie o projekte „Revitalizácia parku obce“

4. Aktuálne informácie o projekte „Kanalizácie obce Hosťová a prečerpávanie

odpadových vôd do ČOV Dolné Obdokovce“

5.Informácie o ÚPO

6. Informácie o separovanom zbere odpadov

7. Informácie o výsledkoch preventívnej požiarnej kontroly v obci

8. Riešenie problému s voľným pohybom psov v obci

9. Informácie o uskutočnenom audite za rok 2012

10. Návrh plánu kontrolnej činnosti hlavného kontrolóra obce

na 2. polrok 2012

11. Finančné záležitosti

12. Rôzne

13. Záver

Mária Jaleczová

starostka obce

**K bodu číslo 1:**

Štvrté riadne zasadnutie obecného zastupiteľstva v roku 2012 otvorila a viedla starostka obce Mária Jaleczová. Skonštatovala, že z piatich členov obecného zastupiteľstva sú prítomní traja, preto je zasadnutie uznášania schopné. Zo zasadnutia sa ospravedlnili zástupca starostky p. Miroslav Maťo a poslanec Vendelín Brath, z pracovných dôvodov.

Na zasadnutie zastupiteľstva sa dostavili viacerí rodičia detí navštevujúcich materskú školu v Hosťovej.

**K bodu číslo 2:**

Za overovateľov zápisnice určila poslancov: Ing. Michal Boszorád

Marián Balko

Za zapisovateľku určila pracovníčku obecného úradu R. Tóthovú.

Starostka oboznámila prítomných s programom zasadnutia zastupiteľstva, navrhla doplniť program zasadnutia o bod – informácia o petícii za odvolanie riaditeľky materskej školy v Hosťovej.

Hlasovanie o programe rokovania:

za: 3 /Marián Balko, Ing. Michal Boszorád, Martin Kučírek /

proti: 0

**K bodu číslo 3:**

Starostka obce informovala prítomných rodičov a poslancov o doručenej petícii zo dňa 17.09.2012 za odvolanie p. Márie Barboríkovej z funkcie riaditeľky Materskej školy v Hosťovej, ku ktorej predložili aj žiadosť v ktorom odôvodňujú podanie petície. Na zasadnutí zopakovali svoje výhrady voči riaditeľke MŠ, a to konkrétne jej nepriaznivý zdravotný stav, kvôli zhoršenému zdravotnému stavu nemôže zabezpečiť bezpečnosť detí a adekvátnu výchovno – vzdelávaciu činnosť . Rodičia v starom školskom roku boli informovaní, že od 1-ho septembra 2012 ako nová pedagogička nastúpi p. Valéria Brathová

a súčasná riaditeľka odíde do dôchodku, preto na začiatku nového školského roku 2012/2013 boli prekvapení prečo nenastala zmena a rozhodli konať spísaním petície. Vyzvali starostku obce, aby začala riešiť túto situáciu.

Pani starostka sa vyjadrila, že spomínaná p. Valéria Brathová nemohla nastúpiť z dôvodu, že nemá vhodné vzdelanie na výkon vzdelávacej činnosti v materskej škole, obec dokonca môže dostať pokutu ak zamestnaná pedagogického zamestnanca, ktorý nespĺňa zákonom predpísané podmienky.

Oboznámila rodičov, že podala na Úrad práce, sociálnych vecí a rodiny v Nitre žiadosť, na základe ktorej do materskej školy môže nastúpiť jedna pracovná sila na šesť mesiacov formou dobrovoľníckej činnosti, aby bola zaručená väčšia bezpečnosť detí počas pobytu v škôlke.

Podľa zákona o petícii musí rozhodnúť rada školy pri materskej škole, o stave vybavenia petície bude informovaná osoba uvedená v styku s orgánom verejnej správy p. Eva Brathová.

Rodičia po tomto bode programu opustili zasadnutie obecného zastupiteľstva.

**K bodu číslo 4:**

Poslancom boli podané informácie o projekte revitalizácie miestneho parku, všetky prílohy k žiadosti boli odoslané. Obec by mala v priebehu jedného alebo dvoch týždňov obdržať 80% finančných prostriedkov na svoj bankový účet, ostatné finančné prostriedky budú pripísané na účet po vyúčtovaní dotácie. Na práce v parku bude vyhlásená brigáda, obec momentálne nemá zamestnanca na tieto práce, nakoľko pracovníkom, ktorí boli prijatí na protipovodňové práce sa končí pracovný pomer k 30.09.2012.

**K bodu číslo 5:**

Vzhľadom k tomu, že bolo zle naprojektované napojenie kanalizácie na regionálnu čerpaciu stanicu v Dolných Obdokovciach, obec ak sa chce napojiť na čerpaciu stanicu bude musieť zaplatiť práce navyše zo svojho rozpočtu. Geodet už presne vymeral chýbajúcu dĺžku kanalizácie, k týmto prácam musí obec získať súhlas nájomcu poľnohospodárskej pôdy Agroforsu, s.r.o. a životného prostredia v Nitre, čo by nemal byť problém.

Z tohto dôvodu obec musí upraviť svoj rozpočet na kanalizáciu o 4200,00 eur, finančné prostriedky budú prevedené z rezervného fondu obce.

Hlasovanie o programe rokovania:

za: 3 /Marián Balko, Ing. Michal Boszorád, Martin Kučírek /

proti: 0

**K bodu číslo 6:**

Krajský stavebný úrad vydal rozhodnutie k strategickému dokumentu územný plán obce Hosťová,

v ktorom stanovuje, že obec musí zohľadniť v tejto dokumentácii požiadavky niektorých úradov, ktoré sa vyjadrovali k územnému plánu.

Obec ešte neobdržala od Výskumného ústavu pôdoznalectva bonitu pôdy, po splnení všetkých úkolov bude môcť obec pristúpiť k schvaľovaniu čistopisu územného plánu. Vyúčtovanie dotácie musí podať do 15. novembra 2012, s tým, že dopredu musí zaplatiť celú čiastku za vyhotovenie územného plánu obce, ministerstvo dopravy po vyúčtovaní dotácie uhradí 50% nákladov.

**K bodu číslo 7:**

V rámci separovaného zberu odpadu sa od začiatku októbra budú distribuovať žlté plastové nádoby do jednotlivých obcí, ktoré sú členmi združenia pre separovaný odpad. Obec nádoby nebude zatiaľ rozdávať občanom obce, musí počkať, kým budú doručené všetky druhy plastových nádob.

Následne ich pracovné skupiny budú čipovať, domácnostiam budú doručené po uzatvorení zmlúv o prenájme týchto nádob.

**K bodu číslo 8:**

Na území obce bola vykonaná preventívna požiarna prehliadka. V priestoroch Jednoty sa nenašli žiadne pochybenia, kontrola v nájomnom byte Hosťovej zistila, že plynový kotol nezodpovedá štandardom a platným predpisom, nájomníčke bude doručené rozhodnutie o vyradení plynového kotla z prevádzky.

**K bodu číslo 9:**

V poslednom čase sa obci množia sťažnosti na voľný pohyb psov v obci, došlo aj k napadnutiu človeka. Občania boli obecným rozhlasom viackrát vyzvaní na dodržanie všeobecného záväzného nariadenia obce o ochrane životného prostredia a verejného poriadku v obci, v ktorom sa zakazuje voľný pohyb psov na verejných priestranstvách. Starostka obce oznámila, že majiteľom psov bude rozposielať listy s upozornením na dodržanie tohto nariadenia, prípadne upozorní majiteľov priamo na mieste.

**K bodu číslo 10:**

V obci bol v auguste vykonaný audit za rok 2011, ktorú vykonávala audítorka Ing. Darina Palatická.

Predložila správu nezávislého audítora pre Obecné zastupiteľstvo, v ktorom podáva svoje stanovisko, že účtovná závierka poskytuje vo všetkých významných súvislostiach pravdivý a verný obraz finančnej situácie obce Hosťová k 31.12.2011 a výsledky jej hospodárenia a peňažné toky za rok končiaci k uvedenému dátumu v súlade so zákonom o účtovníctve.

Príloha č. 1 : Správa nezávislého audítora

Hlasovanie o správe nezávislého audítora:

za: 3 /Marián Balko, Ing. Michal Boszorád, Martin Kučírek /

proti: 0

**K bodu číslo 11:**

Hlavná kontrolórka obce Mgr. Mgr. Katarína Darnadiová predložila poslancom obecného zastupiteľstva plán kontrolnej činnosti na druhý polrok 2012.

Príloha č.2 : Návrh plánu kontrolnej činnosti

Hlasovanie o návrhu plánu kontrolnej činnosti:

za: 3 /Marián Balko, Ing. Michal Boszorád, Martin Kučírek /

proti: 0

**K bodu číslo 12:**

Ekonómka obce predložila rozsiahli návrh rozpočtového opatrenia č. 4 v roku 2012. Zmeny boli uskutočnené na základe skutočného plnenia rozpočtu obce, najvyššie upravované položky na príjmovej strane tvoria finančné operácie, ktoré obsahujú prevod finančných prostriedkov na kanalizáciu a územný plán obce, na výdavkovej strane sú to práve náklady vynaložené na prebiehajúce investície v obci – kanalizácia, územný plán obce, revitalizácie miestneho parku.

Príloha č. 3 : Návrh rozpočtového opatrenia č. 4

Hlasovanie o návrhu rozpočtového opatrenia č. 4:

za: 3 /Marián Balko, Ing. Michal Boszorád, Martin Kučírek /

proti: 0

Hlasovanie o prevode finančných prostriedkov z rezervného fondu obce:

za: 3 /Marián Balko, Ing. Michal Boszorád, Martin Kučírek /

proti: 0

**K bodu číslo 13:**

Poslanci nemali v tomto bode rokovania žiadne dopyty.

**K bodu číslo 14:**

Starostka obce sa poďakovala prítomným sa účasť na zasadnutí obecného zastupiteľstva.

**UZNESENIA ZO ZASADNUTIA OBECNÉHO ZADTUPITEĽSTVA V HOSŤOVEJ**

**ZO DŇA 17.09.2012**

**UZNESENIE Č. 23/2012**

Obecné zastupiteľstvo v Hosťovej

1. **schvaľuje** program štvrtého zasadnutia obecného zastupiteľstva v roku 2012.

**UZNESENIE Č.24 /2012**

Obecné zastupiteľstvo v Hosťovej

**a. berie na vedomie**

správu o výstavbe kanalizácie obce Hosťová

**UZNESENIE Č.25 /2012**

**a. berie na vedomie**

správu nezávislého audítor pre Obecné zastupiteľstvo obce Hosťová

**UZNESENIE Č.26 /2012**

Obecné zastupiteľstvo v Hosťovej

**a. schvaľuje**

plán kontrolnej činnosti hlavnej kontrolórky obce Mgr. Mgr. Kataríny Darnadiovej na druhý

polrok 2012

**UZNESENIE Č.27 /2012**

Obecné zastupiteľstvo v Hosťovej

**a. schvaľuje**

zmenu rozpočtu obce Hosťová na rok 2012 rozpočtovým opatrením č. 4

**b. schvaľuje**

prevod finančných prostriedkov z rezervného fondu obce na:

1. kanalizáciu obce vo výške - 4183,14 eur.

2. územný plán obce vo výške - 4148,96 eur.

Overovatelia zápisnice:

Ing. Michal Boszorád .........................

Marián Balko .........................

Zapisovateľka zápisnice:

Bc. Renáta Tóthová ........................

Mária Jaleczová

starostka obce